Suid Afrikaanse Nuus Thread - Page 177 - Stormfront
Page 177 of 226 « First < 77 127 163 164 165 166 167 168 169 170 171 172 173 174 175 176 177 178 179 180 181 182 183 184 185 186 187 188 189 190 191 > Last »
09-10-2007, 07:11 PM #1761
London - Maddie-DNS wás in motor
Londen. – Die Portugese polisie het DNS wat ten volle met dié van Madeleine McCann (4) ooreenstem, in die kattebak van haar ouers se gehuur-de motor gekry, het Sky News gisteraand berig.
Die McCann’s het die motor 25 dae ná haar verdwyning gehuur.
Haar ouers, drs. Gerry en Kate McCann, wat intussen na Engeland teruggekeer het, is die naweek formeel as verdagtes in haar verdwyning genoem.
Volgens Sky News het drie van die bloedmonsters wat by die forensiese wetenskapdiens in Birmingham ontleed is, met die DNS van die meisie ooreengestem.
Die polisie het DNS in die kattebak gevind wat ten volle en gedeeltelik met hare ooreenstem. Met dié bewyse is die polisie oortuig dat sy in die motor was, weke nadat sy verdwyn het.
DNS is ook op die vensterbank van die woonstel in Portugal gekry wat met hare ooreenstem.
Beeld het vroeër berig dat die Portugese polisie dit gestel het dat haar ma dalk per ongeluk haar dood veroorsaak het, haar lyk geberg en toe daarvan ontslae geraak het.
’n Emosionele Gerry het Sondagmiddag toe hulle op die East Midlands-lughawe geland het, gesê dat hulle nie betrokke was by die verdwyning van hul dogter nie.
Intussen is die dossier in die verdwyning van Madeleine na die openbare vervolger verwys.
Die Portugese polisie sou na verwagting gisteraand die lêer aan die openbare vervolger, mnr. Jose Cunha de Magalhaes e Meneses, oorhandig.
Hoofinsp. Olegario Sousa van die Portugese polisie het gesê Meneses sal besluit of daar klagte teen Madeleine se ouers ingedien sal word.
09-10-2007, 07:19 PM #1762
Lid van metropolisie verkoop ammunisie – in volle uniform
’n Lid van die Ekurhuleni-metropolisie is gister gearresteer nadat hy in sy volle metropolisie-uniform by ’n lokval opgedaag het om ammunisie te verkoop.
Dít terwyl hy al verlede Desember geskors is omdat hy ammunisie besit én R10 000 se vervalste geld by hom gehad het.
’n Interne ondersoek en ’n polisieondersoek is toe gedoen.
Die klagte teen hom is later teruggetrek en hy het sowat ’n maand gelede weer by die metropolisie begin werk.
Volgens supt.Vusi Mabanga, woordvoerder van die Ekurhuleni-metropolisie, het die polisie en metropolisie die lokval gestel omdat hulle vermoed het hy dryf nog handel in ammunisie.
“Ons het hom hom gekontak en gesê ons soek ammunisie. Hy verkoop meestal aan mense wat in die hostelle woon.”
Volgens Mabanga het dié lid by die afgespreekte plek in Benoni opgedaag met sy volle metropolisie-uniform aan. Hy het 122 AK-47-patroondoppies en 103 patroondoppies vir ’n 9 mm-pistool by hom gehad.
09-11-2007, 06:26 AM #1763
Plesietjie eindig in 34 jaar tronkstraf
NELSPRUIT - `n Lugmagsersant wat in Burundi gestasioneer was, se vyf minuut plesiertjie het `n groot tragedie tot gevolg gehad wat nie net sy lewe nie, maar ook sy gesin en familie s`n onherroeplik verander het.
Flippie Venter (34) is hierdie week in die militêre hof in Pretoria tot 24 jaar tronkstraf gevonnis vir die moord op die Burundese prostituut in September 2004 en dien tans ook `n 10-jaar tronkstraf uit vir die moord op sy eie kinders in Hoedspruit in April 2006.
Adv. Patrick Loots wat in Kaapsehoop woon, het hom in albei sake verteenwoordig. Loots het aan Laevelder vertel dat hy bly is dat dié sake afgehandel is. Hy het gesê dat dit duidelik was dat Venter, BBP-beskermer in Burundi, se daad (toe hy seks met die 14-jarige prostituut gehad het) nie die moeite werd was nie. Na `n struweling oor haar betaling, het Venter haar vermoor.
Loots vertel dat die moord groot rassekonflik in Burundi veroorsaak het. Die inwoners het daarop aangedring dat Venter in hul land verhoor moes word. Die doodstraf het egter oor sy kop gehang en na onderhandelings tussen die Suid-Afrikaanse regering, die Afrika Unie, die Verenigde Nasies en die Burundese regering, is daar besluit dat hy wel in Burundi verhoor sal word, maar deur `n Suid-Afrikaanse militêre regsbank. Dit was die eerste keer in Suid-Afrikaanse geskiedenis dat so `n ooreenkoms bereik is, vertel Loots.
Die gesinstragedie in Hoedspruit het gevolg nadat Venter na Suid-Afrika teruggekeer het na `n suksesvolle borgaansoek.
Die gebeure in Burundi het sy tol geëis op `n eens gelukkige gesin en die verhouding met sy vrou, Millie het mettertyd verbrokkel. Dit het daartoe gelei dat hy in April verlede jaar tydens `n rusie met sy vrou, haar en sy twee klein kindertjies koelbloedig by hul huis in Hoedspruit geskiet het.
Sy vrou is in die maag geskiet en het die voorval oorleef, maar sy vierjarige seuntjie, Janco en vyfjarige dogtertjie Millize is dood. Venter is in Oktober vanjaar in die Nelspruitse rondgaande hof tot 10 jaar gevangenisstraf gevonnis vir dié dade.
Venter sal effektief 34 jaar in die tronk deurbring.
09-26-2007, 03:38 AM #1764
Bende in hof wat glo 2 polisielede skiet ná rooftog
Vyf vermeende rowers – glo lede van ’n bende wat verantwoordelik was vir die dood van twee polisiemanne in Standerton, Mpumalanga, en sowat 33 bankrooftogte in Mpumalanga en Gauteng – het gister vlugtig in die Johannesburg-landdroshof verskyn.
Mnre. Maxwell Khumalo (28), Dumeweni Dube (26), Lindizwe Mkhize (33), Richard Dube (30) en Brighton Sibana staan tereg op klagte van moord, ontsnapping, gewapende roof en die besit van ongelisensieerde vuurwapens.
Volgens me. Delwyn Benjamin, staatsaanklaer, word hulle betrek by die moord op twee polisiemanne wat op 3 Mei buite Standerton koelbloedig doodgeskiet is.
Die rowers het glo kort voor die moord die Standard Bank in dié dorp beroof waarna die polisie hulle tydens ’n roetine-ondersoek afgetrek het.
“Die verdagtes was in ’n taxi toe die polisie hulle voorgekeer en die motor ondersoek het. Hulle het glo die geld agterin die taxi gebêre,” het Benjamin gesê.
“Toe die polisiemanne die taxi agter oopmaak, het twee uitgespring en hulle trompop geskiet.”
Khumalo en Dumeweni Dube is in Julie in hegtenis geneem en is sedertdien in die Johannesburg hoërisiko-eenheid.
Die ander drie is verlede Vrydag in hegtenis geneem nadat vingerafdrukke en videomateriaal by ’n bank gebruik is om hulle te identifiseer.
Vyf ongelisensieerde wapens en ammunisie is ook in hul besit gevind.
Volgens sers. Sanku Tsunke, polisiewoordvoerder, het die bende in die meeste rooftogte ’n hamer gebruik om die glas tussen die kassiere en die kliënte stukkend te kap.
Beeld het vroeër berig hoe drie rowers in die Standerton-rooftog met handwapens en ’n 14 pond-hamer by die bank ingestorm het. Een het die kliënte aangehou en die ander ’n kassier se koeëlvaste ruit uitgeslaan. Twee het deur dié opening gekruip en sowat R300 000 gebuit.
09-26-2007, 03:41 AM #1765
Verdagte sterf toe hy van krans val
Durban. – ’n Rower wat probeer weghardloop het met die polisie kort op sy hakke, het gisteroggend in die KwaZulu-Natalse Middellande gesterf toe hy oor ’n krans geval het.
Die polisie het ’n bende ná ’n rooftog by ’n winkel in Dalton tot by Wartburg, sowat 14 km verder, agternagejaag, het insp. Joey Jeevan, polisiewoordvoerder, gesê.
Drie rowers wat met ’n AK47-aanvalsgeweer gewapen was, het die dag om 09:00 die Spar in Dalton, wat digby die polisiekantoor is, beroof.
Volgens Jeevan het drie mans hulle as klante voorgedoen en toe die bestuurder gedwing om die kluis oop te maak. Nadat hulle die geld in die kluis gebuit het, is die twee geldlaaie leeggemaak.
Die polisie het die bende in twee motors sien wegjaag saam met ’n onbekende aantal makkers wat buite gewag het.
Een voertuig het langs die pad stilgehou en die rowers het in die suikerriet verdwyn.
Twee van die ander is aangekeer, maar ’n derde het oor die krans gehardloop. Die ander rowers is nog weg met die geld.
09-27-2007, 05:49 AM #1766
Rowers blaas kitsbank op kerk se perseel op
PORT ELIZABETH. – Die gemeentelede van die Presbiteriaanse Kerk in New Brighton sal nou verder na die naaste kitsbank moet stap om hul tiendes te trek, want ’n groep rowers het ’n kitsbank op die kerk se perseel opgeblaas.
Volgens insp. Hazel Mqala, ’n polisiewoordvoerder, het die rowers gister omstreeks 02:00 toegeslaan en met ’n onbekende bedrag geld op die vlug geslaan.
Volgens Mqala kon die rowers nie daarin slaag om die kitsbank heeltemal rot en kaal te besteel nie.
Die kerk is ook nie tydens die ontploffing beskadig nie.
Volgens haar het gesê forensiese deskundiges monsters by die toneel geneem, maar sy wou nie bevestig watter plofstof tydens die voorval gebruik is nie.
Drie vermeende kitsbank-opblasers het Vrydag in die stad se landdroshof verskyn nadat hulle glo in Julie vanjaar ’n kitsbank by die Multisave-winkel in Booysenparkopgeblaas het.
Een van die verdagtes, mnr. Mzwandile Nxumalo, is enkele oomblik nadat die polisie by die toneel opgedaag het in hegtenis geneem.
Twee ander verdagtes is intussen aangekeer en sal saam met Nxumalo op 8 Oktober in die Baaise landdroshof om borgtog aansoek doen.
09-27-2007, 11:57 PM #1767
Gewapendes kom met geld weg ná bankrooftog in Jhb
Sowat vyf gewapende rowers het gister ’n onbekende bedrag by die Standard Bank-tak in Rivonia, Johannesburg, geroof.
Kapt. Bhekizizwe Mavundla, polisiewoordvoerder, sê die mans het omstreeks 13:15 by dié bank, op die hoek van Rivonia-boulevard en 10de Laan, ingestap en die veiligheidswag beveel om hulle na die bankbestuurder te neem.
Hulle was almal gewapen met handwapens.
Volgens iemand wat kort ná die voorval op die toneel aangekom het, het die mans glo daarna by die roltrappe opgery en ’n vuurwapen teen een van die kassiere se slape gedruk.
Hulle het ’n onbekende bedrag geld in ’n groot nylonsak gesit en op die vlug geslaan.
Dit is nie duidelik of hulle te voet of met ’n motor daar weg is nie.
Volgens Mavundla hoop die polisie die kringtelevisie-materiaal sal hulle help met hul ondersoek.
09-28-2007, 12:04 AM #1768
Farmworkers catch robbers
Bethlehem - Farmworkers have apprehended three robbers on a farm near Kestell while the farm owner and his family were at a funeral in Pretoria, police said on Thursday.
Superintendent Motarafi Ntepe said the employees were working near the farm house of Johannes Swart when they noticed suspicious movements at the house on Wednesday afternoon.
"They rushed to the scene and when the suspects noticed the workers they fled on foot, but the farmworkers gave chase."
Ntepe said Swart's younger son, who was on his way home, noticed the incident and helped.
She said the fleeing robbers allegedly started firing shots at their pursuers and the owner's son, who returned fire.
"One of the suspects was shot in the leg and was taken to hospital and the other two suspects were also arrested by the workers."
Ntepe said police found three firearms, live ammunition, jewellery to the value to R30 000 and cash in the robbers' possession.
Three men, aged between 20 and 24, from the Mangaung, Namahadi and Bochabela Villages in QwaQwa, were arrested.
They would appear in the Kestell Magistrate's Court on Friday facing charges of housebreaking, theft, possession of suspected stolen property and the unlawful possession of firearms and ammunition.
09-29-2007, 03:06 AM #1769
Polisie kry R1,7 m. terug
Die polisie van Booysens in Johannesburg het gister ’n allemintige slag geslaan toe hulle R1,7 miljoen wat glo tydens ’n rooftog gebuit is, teruggekry het.
Volgens insp. Lorraine van Emmerik, polisiewoordvoerder, is twee verdagtes in hegtenis geneem.
Hulle verskyn Maandag in die Johannesburgse landdroshof vir die besit van gesteelde goedere.
Speurders was besig opvolgwerk te doen ná ’n rooftog toe hulle ’n verdagte man opgemerk het.
Hulle het besluit om ondersoek in te stel
Die ondersoek hulle na ’n woonstel in Bellavista gelei, waar die geld gevind is.
Die polisie is op soek na mnr. Fanyana Miya (29), wat hulle moontlik met die ondersoek kan help.
09-29-2007, 03:08 AM #1770
Vrou brand dood in woonstel ‘oor nooddienste, brandweer’
Omgekrapte inwoners van ’n woonstelblok waar ’n brand vroeg gister ’n vrou se lewe geëis het, wys vingers na die brandweer- en nooddienste nadat hul glo eers twee uur ná die eerste oproep op die toneel verskyn het.
Me. Sharon Farr (48) is in die brand, wat gister rondom 02:00 by die Maroela-woonstelblok, Birchleigh, Kempton Park aan die Oos-Rand gewoed het, dood.
Vier van die 12 woonstel-eenhede is totaal verwoes.
Inwoners het gister aan Beeld gesê die brandweer- en nooddienste het eers ná 04:00 op die toneel aangekom.
“Daar was absoluut níks, maar níks, te redde oor nie,” het mnr. Juma Kiriunda, een van die inwoners, gesê.
Mnr. Louw Erasmus, woordvoerder van die Ekurhuleni-nooddienste, het gister bevestig dat hulle eers om 04:08 by die toneel opgedaag het.
Volgens hom was hulle egter eers om 03:57 van die brand in kennis gestel.
“Oproepe word by die oproep-sentrum ontvang voordat dit na die versendingsentrum gestuur word en vandaar eers by die nooddienste uitkom. ’n Ondersoek is egter begin om te bepaal waar die oponthoud was,” het Erasmus gister aan Beeld gesê.
Hy het gesê die brand was binne ’n uur onder beheer nadat hul op die toneel verskyn het. Me. Alta Badenhorst, voorsitster van die trustees van die woonstelblok, het gesê chaos het uitgebreek toe hulle die brand opmerk.
“Ons het orals net vlamme gesien. Almal het skreeuend uitgehardloop en hand probeer bysit om die brand te blus. Dit het egter nie veel gehelp nie.”
“Almal was histeries en daar was orals rook. My longe is steeds nie lekker nie,” het me. Annie Naude, nóg ’n inwoner, gister gesê.
Sy het gesê die paniek onder die inwoners het vererger toe hulle nie by die woonstelblok-hek kon uitkom nie, aangesien die krag reeds die hele aand af was. “Die ergste is dat iemand dood is, mense het nie meer plek om te bly nie en hul kinders nie meer klere nie.”
Daar word vermoed Farr is deur die vlamme in haar woonstel, wat gesluit was, oorrompel.
Kapt. Jethro Mtshali, polisiewoordvoerder, het ’n geregtelike doodsondersoek bevestig.
Die oorsaak van die brand word nog ondersoek.